Gylne Gutuer

Gylne Gutuer er et sykkelritt som siden 2011 arrangeres av Ottestad IL i og rundt Stange i Hedmark. Det er inspirert av det toscanske Strade Bianche, der rittet går vekselvis på både asfalt- og grusveier. Grusveiseksjonene, som typisk utgjør 1/3 av distansen, er av varierende kvalitet, fra hardpakkede fylkesveier til grove gårdsveier.

Navnet er også inspirert av Strade Bianche («Hvite Veier»), der «gylne» henspiller både på modne åkre og det heroiske, mens «gutu» er dialektord for gate og et navn som er brukt på flere av gruspartiene man kjører på.

Fra og med 2018 arrangeres også en UCI 1.2-utgave av Gylne Gutuer som en del av Uno-X Development Weekend.

Historie 
Gylne Gutuer ble første gang arrangert som et klubbritt i 2011, og gjentatt året etter. Disse årene ble rittet arrangert som en del av klubbrittserien Tour de Ottestad. I 2013 ble rittet terminfestet som et turritt. I 2014 ble rittet på forespørsel kjørt som aktivt rankingritt for NCF, og siden 2015 har det vært en del av Norgescupen i landeveissykling, med start og mål i Stange sentrum.

Klassevinnere i Norgescuprittet

Referanser

Eksterne lenker 
 

Sykkelritt i Norge
Sportsarrangementer i Hedmark
Repeterende arrangementer etablert i 2011
Sport i Stange